﻿ "България СЕГА"- вестникът на българите в САЩ и Канада + - Подкрепете Варна за Европейска младежка столица през 2017
Подкрепете Варна за Европейска младежка столица през 2017
Начална страница | Събития | Съобщения | Подкрепете Варна за Европейска младежка столица през 2017
Публикувано 05 Ноември, 2014 11:51:00
Варна е на финал "Младежка европейска столица 2017" с още три града: Кашкайш от Португалия, Галуей от Ирландия и Перуджа от Италия
Варна е единственият български град, стигнал до финала в надпреварата за Европейска младежка столица през 2017 г. На 12-ти октомври, екипът, подготвящ кандидатурата, ще подаде окончателния вариант на апликационната форма, разработена на база получените препоръки от журито, направени след разглеждане и оценка на кандидатурите от втория кръг на конкурса, съобщи Светла Пасева, началник отдел "Младежки дейности" в общината. Целта е като краен финалист да бъдат подобрени апликациите в посока:
- визия на общината за приобщаване на младежта в процеса на вземане на решения;
- планирани устойчиви физически промени в града в следствие на годината на ЕМС 2017;
- приобщаване на нови, необхванати, младежки общности за участие в общински инициативи и събития;
- наследство и териториално въздействие от годината на ЕМС 2017
Съперници на морската столица в последния етап на конкурса са градовете Кашкайш от Португалия, Галуей от Ирландия и Перуджа от Италия. През втората половина на месец ноември ще е ясно кой от четирите финалисти ще спечели престижната титла на официална церемония в европейската младежка столица за 2015 г. - град Клуж-Напока, Румъния.
В момента част от варненския екип представя в Брюксел младежката политика на града ни по време на XII-тото издание на Европейската седмица на градовете и регионите.
Подкрепете кандидатурата на гр. Варна и харесайте фейсбук страницата:
https://www.facebook.com/varna2017/timeline
Варна (1) Младежка европейска столица 2017 (1)